Բանն այն է, որ անգամ իշխանությունից զրկված լինելով, ՀՀԿ-ն առանցքային նշանակություն ունի հայաստանյան ներկայիս քաղաքական իրավիճակում: Ինչպիսին էլ լինի ձայների հարաբերակցությունը արտահերթ ընտրությանը, մասնակցի ՀՀԿ-ն, թե չմասնակցի ընդհանրապես, միևնույն է, ՀՀԿ-ն քանի կա՝ քաղաքական ուղենշման կամ կանխորոշման առումով լինելու է երկրորդը, նոր իշխանությունից հետո, որքան էլ տրոհվի, մասնատվի կամ պառակտվի: Դա բխում է ոչ թե ՀՀԿ ուժից, այլ այն պարզ հանգամանքից, որ Հայաստանի ներկայիս քաղաքական իրականությունը հակադիր է այն իրականությանը, որ ձևավորել էր ՀՀԿ-ն: Այդ իմաստով, նոր իրականության մեջ կա միայն Նիկոլ Փաշինյան, իսկ դրանից դուրս՝ միայն ՀՀԿ: